**הנדון: הנושאים למבחן מעבר בהיסטוריה - קיץ תשע"ט**

1. להלן רשימת הנושאים לקראת מבחן המעבר בהיסטוריה שמתוכנן להתקיים ב-25 אוגוסט 2019
2. הנושאים מאוגדים בהתאם לתכני הלימוד.
3. לנוחיותכם, לצד כל נושא מצוינים מספרי העמודים בספר הלימוד.

**לאומיות וציונות**

(ספר הלימוד: מסעות בזמן - לאומיות במבחן)

1. **הלאומיות בישראל ובעמים**

|  |  |  |
| --- | --- | --- |
| מס"ד | **נושא** | **עמוד בספר הלימוד** |
| 1 | **הלאומיות המודרנית באירופה במאה ה-19** **מושגי יסוד בלאומיות המודרנית** – מה מקשר ומלכד את אותו בני הלאום? (שפה, מנהגים, מסורת, עבר משותף, מוצא משותף, סמלים, זיקה למולדת, השאיפה של בני הלאום לחיות במדינה עצמאית משלהם). **השינויים שיצרה הלאומיות המודרנית באירופה במאה ה-19 -** חיזוק מסגרות השתייכות ויצירת מוקדי זהות חדשים, התגבשותן של מסגרות חברתיות, פוליטיות ותרבותיות (התנועה הלאומית) שטיפחו וחיזקו את סימני הלאומיות. השינויים במפה המדינית של אירופה (השוואה מפת אירופה 1815 למפה 1920). | בספר הלימוד עמודים:15-7 |
| 2 | **המאפיינים של הלאומיות המודרנית** - הלאומיות כתופעה תרבותית וחברתית – המאפיינים של מנהיגי התנועות, תחומי הפעולה ושלבי ההתפתחות, גורמים מסייעים וגורמים מעכבים למימוש המאבק. |
| 3 | **הגורמים לצמיחתן והתגבשותן של התנועות הלאומיות באירופה במאה ה-19** **- גורמים מתמשכים (עקיפים)** - **תנועת ההשכלה** והשפעתה על מנהיגי התנועות הלאומיות, ירידת כוחה של הכנסייה **ותופעת החילון**, **התנועה הרומנטית** (הרגש והדמיון), השפעת **תהליכי התיעוש והעיור** על החברה (עולם חדש ומנוכר) ובטכנולוגיה (תקשורת, חינוך ותרבות).**גורמים ישירים** – הדי המהפכה האמריקאית, מהפכה צרפתית, כיבושי נפוליאון, קונגרס וינה. | בספר הלימוד עמודים: 25-16 |
| 4 | **מדינה מדגימה - המאבק הלאומי לאיחוד איטליה** - השלב הראשון במאבק - **מאבק מלמטה**, השלב השני במאבק - **מהפכות "אביב העמים"**, השלב השלישי במאבק - **מעבר למאבק מלמעלה**, הגורמים המעכבים והגורמים המסייעים במאבק. | בספר הלימוד עמודים: 33-30 |

**ב. התנועה הלאומית היהודית המודרנית - הציונות ומאפייניה העיקריים**

|  |  |  |
| --- | --- | --- |
| מס"ד | **נושא** | **עמוד בספר הלימוד** |
| 1 | **הגורמים לצמיחתה והתארגנותה של התנועה הציונית - האכזבה מהאמנציפציה** (גילויי אנטישמיות נפשית ומילולית במערב אירופה) **השכלה, חילון והתבוללות בעם היהודי** (התרחקות מהדת וחיפוש אחר תחליף לזהות הדתית שאבדה). **האנטישמיות במזרח אירופה** (אנטישמיות פיזית). **הצלחתן של תנועות לאומיות אחרות באירופה** ("וכי נופלים אנו מהם?"). | בספר הלימוד עמודים:60-48 |
| 2 | **פועלו של בנימין זאב הרצל** - תחנות מרכזיות בחייו, הנסיבות/האירועים לחשיפתו ל"בעיה היהודית", **הפתרון של הרצל לבעיית היהודים** (הנקודות בספרו "מדינת היהודים"), **הקונגרס הציוני הראשון ותוכנית באזל** (מטרות כינוס הקונגרס, עיקרי תכנית באזל (מטרה ואמצעים), המסגרות הארגוניות עליהם הוחלט, וחשיבותו של הקונגרס). **פעילותו המדינית של הרצל והתנועה הציונית ותוכנית אוגנדה** (הגורמים העיקריים עימם ניהל הרצל משא ומתן ותוצאות הפגישות, רעיון "תכנית אוגנדה" והפולמוס שנוצר בעקבות תכנית זאת - הטיעונים בעד ונגד). | בספר הלימוד עמודים: 77-69 |
| 3 | **פעולותיהם של הציונים בא"י עד מלחמת העולם הראשונה** - **הגורמים לעלייה** (עליות ראשונה ושנייה 1914-1881 - הגורמים שהניעו יהודים לעלות, מאפייני העולים בעליות הראשונה והשנייה, סיפור עלייתם של יהודי תימן - הסיבות לעלייתם וקשיי הקליטה בהם נתקלו). **הקשיים בהם נתקלו העולים** (הסתגלות לתנאים, מחסור בעבודה, האימפריה העות'מנית וכו'). **תחום ההתיישבות** (הקמת צורות התיישבות חדשות בארץ). **תחום פוליטי וחברתי** (הקמת אגודות איכרים, אגודות פוליטיות וארגונים בלתי מפלגתיים). **הקמת מסגרות ביטחוניות** ("בר-גיורא" ו"השומר" כחלק מרעיון "כיבוש השמירה"). **אישים וארגונים שסייעו לפעילות הציונית** ("שיטת האפוטרופסות" של הברון רוטשילד והביקורת עליה, פעילותו של ד"ר ארתור רופין והמשרד הארצישראלי למען היישוב היהודי בארץ). **הנחת תשתית לחינוך ותרבות עבריים:** ("מלחמת השפות", עיתונות, פעילותו של אליעזר בן יהודה, הקמת הסתדרות המורים ומסגרות חינוכיות עבריות). | בספר הלימוד עמודים: 115-98 129-120 |

**ג. תנועה הציונית והישוב היהודי בא"י בזמן מלחמת העולם הראשונה 1918-1914**

|  |  |  |
| --- | --- | --- |
| מס"ד | **נושא** | **עמוד בספר הלימוד** |
| 1 | **עמדת מנהיגי הישוב היהודי כלפי הצדדים הלוחמים** - הדילמה שבין תמיכה במדינות ההסכמה לתמיכה במדינות המרכז, ההחלטה שהתקבלה (ניטרליות) והעמדות המנוגדות להחלטה (תמיכה במדינות המרכז, תמיכה בבריטניה). | בספר עמודים: 132-133  |
| 2 | **מדיניות השלטון העות'מאני כלפי היישוב בא"י** – מה הניע את מדיניות העות'מניים? הגזירות של ג'מאל פחה בתחום האזרחי, הכלכלי והציוני. | בספר הלימוד עמודים: 135. |
| 3 | **דרכי ההתמודדות של היישוב היהודי בא"י העם הקשיים** - **המאבק בתורכים** (ארגון ניל"י - הקמת הארגון, פעילותו, והדילמה שנוצרה סביב פעילותו). | בספר עמודים: 136-139 |
| 4 | **הצהרת בלפור** - תוכנה, הקשיים הנובעים מנוסח ההצהרה, האינטרסים של בריטניה במתן ההצהרה, חשיבותה וכיצד קיבלו אותה הציונים, היהודים המשתלבים והערבים. |

**ד. הדמיון והשוני בין הציונות בראשית דרכה לתנועות לאומיות באירופה במאה ה-19**

|  |  |  |
| --- | --- | --- |
| מס"ד | **נושא** | **עמוד בספר הלימוד** |
| 1 | **הדומה בין התנועה הלאומית היהודית לתנועות לאומיות אחרות** - **כמיהת ההשתייכות למסגרת חדשה** (פיתוח תודעה לאומית על רקע ההשכלה והליברליזם). **שימוש בהיסטוריה ומיתוסים ליצירת תודעה לאומית** (תחושת גאווה משותפת באמצעות הדגשת העבר הרחוק של היהודים במולדתם הישנה). **תרבות וזיקה רומנטית** (אמוץ סמלים לאומיים למען טיפוח האידיאולוגיה וליכוד החברה). **מנהיגות לאומיות** (התנועה הציונית הונהגה ע"י אישים משכילים ובעלי חזון). **הרצון לזכות בטריטוריה** (להכיר בלאום היהודי ובזכותו להקים לעצמו מולדת ריבונית). | בספר עמודים: 142-146 |
| 2 | **השונה בין התנועה הלאומית היהודית לתנועות לאומיות אחרות** - **העדר טריטוריה ופיזור העם היהודי** (פעילות להגשמת החזון הלאומי מחוץ לטריטוריה עליה תקום המדינה). **העדר השפה אחת** (ליהודים לא הייתה שפה אחת). **מתנגדים מקרב העם היהודי לרעיון הלאומי** (יהודים שראו ביהדות עניין דתי בלבד). **שנאת העם היהודי** (האנטישמיות כתופעה ייחודית לעם היהודי). **השגת המטרה באמצעים דיפלומטיים** (התנועה הציונית לא הטיפה למאבק צבאי אלא למאבק בדרכים דיפלומטיים - השגת צ'רטר). |

**המאבק על הקמת מדינת ישראל**

(ספר הלימוד: לדעת היסטוריה – הלאומיות בישראל ובעמים - בונים מדינה במזרח התיכון)

1. **המאבק להקמת המדינה בשנים 1947-1945**

|  |  |  |
| --- | --- | --- |
| מס"ד | **נושא** | **עמוד בספר הלימוד** |
| 1 | **מאבק היישוב היהודי בשלטונות המנדט הבריטי** - **מאבק צבאי** (הקמת תנועת המרי העברי - גורמים, דרכי פעולה, מבצעים עיקריים, נסיבות פירוקה - עיקרי המחלוקת בין עמדת הישוב המאורגן ל"פורשים" והיחסים בין המחתרות לאחר התפרקות תנועת המרי העברי: מאבק צמוד ומאבק רצוף - מאפייני כל גישה והשוני ביניהן. **העפלה** (היקף התופעה, המאבק המתמשך להבאת מעפילים חרף המדיניות המגבילה של הבריטים. ליווי המעפילים שנתפסו על ידי הבריטים למחנות או בחזרה לאירופה - אקסודוס, הניסיון לפגוע בתחנות המכ"ם הבריטיות). **התיישבות** (רכישת קרקעות. ההתיישבות כמעצבת גבולות - 11 הנקודות בנגב, פרשת ביריה). **מדוע שינה היישוב את מדיניותו כלפי בריטניה עם סיום המלחמה?**  | בספר הלימוד עמודים: 84-75 |
| 2 | **העברת שאלת ארץ ישראל לאו"ם** - **שיקולי הבריטים בהעברת שאלת ארץ ישראל לאו"ם** (שיקולי מדיניות חוץ ופנים), **הדיון בעצרת הכללית באו"ם** (עמדת המעצמות ארה"ב וברה"מ והגורמים שהשפיעו על עמדתם, נאום גרומיקו). **החלטת האו"ם בכ"ט בנובמבר 1947** (הועדה שהוקמה על ידי האו"ם כדי להציע פתרון לשאלת א"י – פעולתה והמלצותיה, תוכן ההחלטה, התגובות להחלטת האו"ם בקרב היישוב היהודי והפלסטיני ועמדת מדינות ערב). **הפעילות הדיפלומטית היהודית לגיוס תומכים בתכנית החלוקה** | בספר הלימוד עמודים: 93-85 |

1. **מלחמת העצמאות - שלב א' + הכקזת המדינה**

|  |  |  |
| --- | --- | --- |
| מס"ד | **נושא** | **עמוד בספר הלימוד** |
| 1 | **המאפיינים של המלחמה** – ייחודה של המלחמה, השלבים במלחמה, מאפייני הכוחות הלוחמים ומטרות העל שלהם, העדר הבחנה בין חזית לעורף, נתוני פתיחה קשים לצד היהודי, ניצחון ישראלי במחיר כבד. | בספר הלימוד עמודים: 97-94 |
| 2 | **שלב א' - עד הכרזת המדינה** - (התקופה הראשונה והשנייה) יחסי הכוחות והיתרונות היחסיים של כל צד, יעדי הצדדים, דרכי הלחימה, הישגים וקשיים.**תקופה ראשונה** - יוזמה ערבית, כישלון שיטת השיירות, נסיגת ארה"ב מתכנית החלוקה.**תקופה שנייה** - מעבר ממגננה למתקפה, מבצע נחשון, תוכנת ד'. הערה: להכיר את המאפיין של כל תקופה ולהדגים את המאפיין באמצעות אירוע. | בספר הלימוד עמודים: 104-98 |
| 3 | **ההכרזה על הקמת מדינת ישראל** - נסיבות ההכרזה (המצב בחזיתות: הישגי תכנית ד', נפילת גוש עציון, מצור בעיר העתיקה, עזיבת הבריטים, נסיגת ארה"ב מתכנית החלוקה). הוויכוח מתי להכריז על הקמת המדינה, **הקמת צה"ל -** פירוק המחתרות ופירוק מטה הפלמ"ח (מניעי בן גוריון), הקשיים בביצוע (פגיעה קשה ברמת צה"ל, צה"ל כצבא יחיד) **פרשת אלטלנה** (מקרה בוחן לפרוק המחתרות). | בספר הלימוד עמודים: 111-105116-115, 118 |

**ב ה צ ל ח ה**